Կամավորի երգացանկը

**«Կամավորի երգացանկը»** (), ռեժիսոր Մաքսիմ Սվեշնիկովի ռուսական դրամատիկական սերիալը որոնողական ջոկատների կամավոր մասնակիցների կյանքի մասին, որը նկարահանվել է Արտյոմ Լյաշենկոյի համանուն գրքի հիման վրա։ Գլխավոր դերը կատարել է Իվան Յանկովսկին։ Սերիալի արտադրությամբ զբաղվել են *Okko* առցանց կինոթատրոնը և *Vita Aktiva* պրոդյուսերական ընկերությունը։ Պրեմիերան կայացել է 2023 թվականի մայիսի 18-ին Okko առցանց կինոթատրոնում։

Սերիալը ստացել Է *Original+* փառատոնի 4 մրցանակ՝ «ԶԼՄ-ների ժյուրիի գլխավոր մրցանակ», «Լավագույն օրիգինալ դերասան» (Իվան Յանկովսկի), «Լավագույն օրիգինալ երաժշտություն», «Հատուկ մրցանակ Ռուսաստանի քասթինգ-տնօրենների գիլդիայի կողմից» (Մարիա Գալակտիոնովա) անվանակարգերում։

## Սյուժե
Միխայիլ Շտապիչը 25-ամյա երիտասարդ է, որը ոչ ընտանիք ունի, ոչ էլ կարիերա։ Նա ամուսնալուծված է, նախկին կինը վեցամյա որդուն դաստիարակում է մեկ այլ տղամարդու հետ։ Սերիալը սկսվում է որոնողական գործողությամբ. Շտապիչն անհետացել է, և կամավորների ջոկատները ձեռնամուխ են լինում նրա որոնմանը։ Երկաթուղային կայարանում՝ երկաթգծերից ոչ հեռու, ոստիկանը գտնում է պառկած Շտապիչին և կարծում է, որ նա մահացած է։ Բայց երիտասարդը ուժեղ ալկոհոլային հարբածություն ունի և չի հիշում, թե ինչ է եղել անցած գիշեր։ Որոնումների ավարտի և բուժկետ այցելությունից հետո Շտապիչը զրուցում է կամավորների հետ, որոնք զբաղվել են իր որոնումներով և հետաքրքրվում է այդ գործունեությամբ։

Փորձելով պարզել, թե ինչ է տեղի ունեցել իր անհետացումից առաջ, Շտապիչը միանում է հաջորդ անհայտ կորածի որոնումներին և ներքաշվում որոնողական ջոկատների աշխատանքի մեջ։ Ժամանակ առ ժամանակ նա հաջողության է հասնում կորած մարդկանց որոնման մեջ և նրանց գտնում է մերթ կենդանի, մերթ մեռած։ Սովորական կամավորից նրան արագ տեղափոխում են որոնման համակարգողների շարքը։ Որոնողական աշխատանքներին զուգահեռ նա տեղեկանում է կամավորների փոխհարաբերությունների մասին։ Նրանցից շատերը հարաբերությունների մեջ են միմյանց հետ, չնայած ոչ բոլորն են բարձրաձայնում դա։ Շտապիչն ինքն էլ միանգամից մի քանի ռոմանտիկ կապերի մեջ է ներքաշվում. նրա հարաբերությունները նախկին կնոջ հետ լավանում են, իսկ կամավոր աղջիկները նրան ուշադրության նշաններ են ցույց տալիս։ Բայց նրան հետաքրքրում է «Տիկնիկը»՝ մի գեղեցիկ երիտասարդ աղջիկ, որը վերջերս է միացել կամավորական շարժմանը։

## Դերերում

## Սերիաների ցանկ

## Ստեղծման պատմություն
Հեղինակ և սցենարիստ Արտյոմ Լյաշենկոն քսաներեք տարեկանում որպես կամավոր միացել է «Լիզա Ալերտ» () որոնողական ջոկատին։ Մասնագիտությամբ լրագրող Լյաշենկոն արագորեն ներգրավվել է կամավորական շարժումներում և դարձել համակարգող։ Բավականաչափ պատմություններ և նյութեր հավաքելով՝ 2020 թվականին Լյաշենկոն գրել է «Կամավորի երգացանկը» գիրքը և հրատարակել այն *Մրշավկո Շտապիչ* կեղծանունով։ Ֆիլմում Մրշավկոն դարձել է Միխայիլ։ Լյաշենկոն հայտարարել է, որ գրքի վրա աշխատելիս ցանկացել է հասկանալ Լև Գումիլյովի էթնոգենեզի պասիոնարության տեսությունը։ «Կամավորի երգացանկը» անվանումը հղում է բազմաժանր երաժշտությանը, որը հնչում է գլխավոր հերոսի ականջակալներում։ Սկզբնաղբյուրում (գրքում) երգացանկում եղել է 55 երգ, որոնք համապատասխանում են գլուխների վերնագրերին։

Ֆիլմի նկարահանումներն սկսվել են 2022 թվականի օգոստոսին։ Արտադրությամբ զբաղվել են *Okko* առցանց կինոթատրոնը և *Vita Aktiva* պրոդյուսերական ընկերությունը։

## Սաունդթրեք

## Արձագանքներ
Սերգեյ Եֆիմովը («Комсомольская правда») «Ռեժիսոր Մաքսիմ Սվեշնիկովին հաջողվում է շատ ազնիվ ինտոնացիա պահել՝ մարդկային հոգու տխրությունը չվերածելով ոչ հիացմունքի առարկայի, ոչ էլ ձանձրացնող մենթորության պատճառի։ Այստեղ շատ տեղին է Իվան Յանկովսկին իր լակոնիկ ձևերով. նա կարծես սահմանում է դերասանական խաղի ընդհանուր «բարձրությունը»։

Պավել Վորոնկով («Газета.ru»). «Էկրանավորումն ավելի շուտ հիշեցնում է կամավորական ընթացակարգ, ասես քաղաքացիական դետեկտիվ՝ դրամայի բավականին քաոսային ներառումներով իր ռուսական սերիալային իմաստով»։

Վադիմ Բոգդանով (InterMedia). «Կամավորի երգացանկը» խելացիորեն համատեղում է խիստ սոցռեալիզմը, էմոցիոնալ ծանր պահերը որոնողական ջոկատների առօրյայում և շատ զավեշտալի դրվագներ դրանց ընդմիջումներում»։

«Կամավորի երգացանկը» հայտնվել է 2023 թվականի լավագույն ռուսական սերիալների վարկանիշային ցանկում, որը կազմել է ԿինոՊոիսկի խմբագրությունը։

## Մրցանակներ և անվանակարգեր
* 2023 – *Original+* փառատոնի 4 մրցանակ՝ «ԶԼՄ-ների ժյուրիի գլխավոր մրցանակ», «Լավագույն օրիգինալ դերասան» (Իվան Յանկովսկի), «Լավագույն օրիգինալ երաժշտություն», «Հատուկ մրցանակ Ռուսաստանի քասթինգ-տնօրենների գիլդիայի կողմից» (Մարիա Գալակտիոնովա)
* 2023 – «Читка 2.0» էկրանավորումների փառատոնի հատուկ մրցանակ «Էկրանավորման համար նյութ ընտրելու համարձակության համար։ Հեռուստասերիալ» ()։

## Ծանոթագրություններ

Կատեգորիա:2023 հեռուստասերիալներ
Կատեգորիա:Ռուսական հեռուստասերիալներ